**Poesis**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SALCÂMI ÎN FLOARE LA BOTOŞANI

mă grăbesc

drumul se termină

într-o fundătură

unde voiam să ajung

dacă totuşi nu m-am trezit

ARTĂ POETICĂ

paşi grei de poezie

un pas înainte doi înapoi

în căutare de cititori

în căutare de dragoste

scriu

POESIS

lângă statuia

Poetului Nepereche

mă simt liber

aud poezia

din stradă

LACUL CODRILOR

numai din cuvinte

bate-n verde

brusc încărcat

cu umbrele îndrăgostiţilor

dispare-n cer

SURVOLARE

cu Eminescu

pe urmele lui Dumnezeu

păşesc în versuri

să nu calc vreun epitet

dispar în prima carte

Costel Zăgan